Publication: Magyar Közlöny
Issue: MK-2009-148 (Year: 2009, Number: 148)
Era: 2004-2010
Section: 1997. évi CLIV. törvény (a továb biak ban: Eütv.) 159. § (1) bekezdés e) pontja szerinti nyilatkozata, illetve
Paragraph Index: 950

(9) A vizsgálatot végzõ egészségügyi szolgáltató indokolt esetben cselekvõképes vizsgálati alanyokat toborozhat a nyomtatott sajtó, illetve a saját honlapján közzétett felhívás útján. A toborzási felhívás szövegének tartalmaznia kell a vizsgálat célját, módszereit, a beválasztandók körének megjelölését, a jelentkezõkkel történõ kapcsolatfelvétel módját, a beválasztottaknak fizetendõ esetleges költségtérítés mértékét, továbbá a jelentkezõk adatainak kezelésére vonatkozó, a külön jogszabályban foglalt rendelkezéseket. A felhívás nem lehet reklámcélú, nem tartalmazhatja a vizsgálati eszköz nevét, gyártóját, a forgalomba hozatalára jogosult személy és a megbízó megjelölését. A toborzási felhívás tervezett szövegét és a toborzási módszer ismertetését a klinikai vizsgálat hatósági engedélyezése iránti kérelemhez csatolni kell. A közzétett felhívásban a hatósági engedély számát fel kell tüntetni. A toborzás engedélyezett módszerétõl és szövegétõl való eltérés esetén külön jogszabály szerint az engedély módosítását kell kezdeményezni.

Source: https://magyarkozlony.hu/hivatalos-lapok/2362455ea58eafbf1a27b60394683a63dc0cf622/dokumentumok/1fb880ca14d248e0d756ac35efafbf488c2e5390/letoltes